
DR 30.10.2019 1 

 

MALAYSIA 

DEWAN RAKYAT 

PARLIMEN KEEMPAT BELAS 

PENGGAL KEDUA 

MESYUARAT KETIGA 

Rabu, 30 Oktober 2019 

Mesyuarat dimulakan pada pukul 10.00 pagi 

DOA 

[Tuan Yang di-Pertua mempengerusikan Mesyuarat] 

 

JAWAPAN-JAWAPAN LISAN BAGI PERTANYAAN-PERTANYAAN 

 

Tuan Jonathan bin Yasin [Ranau]: Selamat pagi Tuan Yang di-Pertua. Bersama-
sama dengan kita pada pagi hari ini Tuan Yang di-Pertua, adalah daripada Sekolah 
Menengah Sains Selangor, Cheras. Marilah kita alu-alukan kehadiran mereka bersama-sama 
kita pada pagi hari ini. [Tepuk] 

Tuan Yang di-Pertua: Selamat datang ke Parlimen ya.  

 

1. Tuan Jonathan bin Yasin [Ranau] minta Menteri Kewangan menyatakan, 
berapakah simpanan rizab negara, jumlah pendapatan dan perbelanjaan negara pada tahun 
2018. 

Menteri Kewangan [Tuan Lim Guan Eng]: Terima kasih Tuan Yang di-Pertua, 
terima kasih soalan yang dikemukakan oleh Yang Berhormat daripada Ranau. Tuan Yang di-
Pertua, pada 2018, rizab antarabangsa Malaysia berjumlah RM419.6 bilion atau USD101.4 
bilion, adalah memadai untuk membiayai 7.4 bulan import tertangguh dan satu kali jumlah 
hutang luar negeri jangka pendek.  

Mengikut perangkaan terbaru, pada 15 Oktober 2019, rizab antarabangsa Malaysia 
telah meningkat kepada RM432.7 bilion atau USD103.3 bilion iaitu memadai untuk 
membiayai 7.6 bulan import tertangguh dan 1.1 kali jumlah hutang luar negeri jangka pendek.  

Sementara itu pada tahun 2018, jumlah hasil Kerajaan Persekutuan adalah 
sebanyak RM232.9 bilion, manakala bagi perbelanjaan Kerajaan Persekutuan pula adalah 
sebanyak RM287.1 bilion yang merangkumi perbelanjaan mengurus sebanyak RM231 bilion 
dan perbelanjaan pembangunan sebanyak RM56.1 bilion. Terima kasih. 

Tuan Jonathan bin Yasin [Ranau]: Terima kasih Tuan Yang di-Pertua. Soalan 
kedua saya ialah oleh kerana hutang negara telah bertambah sejak Kerajaan Pakatan 
Harapan telah memerintah, sama ada hutang itu kerana pinjaman baharu yang dibuat 
kerajaan atau tanggungan lalu di bawah kerajaan yang lalu yang kini menjadi hutang, apakah 
kerajaan mempunyai cara-cara untuk mendapatkan pendapatan baharu untuk 
mengurangkan hutang negara? Jika ada, bagaimana caranya? 

Tuan Lim Guan Eng: Terima kasih soalan tambahan daripada Yang Berhormat 
Ranau yang begitu khusus sekali. Tuan Yang di-Pertua, hutang langsung Kerajaan 
Persekutuan hanya dapat dikurangkan sekiranya kedudukan kewangan Kerajaan 
Persekutuan mempunyai lebihan selepas menampung perbelanjaan pembangunan.  

Lebihan ini akan digunakan untuk membiayai hutang langsung dan kerajaan tidak 
perlu membuat pinjaman. Sebagai contoh, sebagaimana yang kita tahu sepanjang tempoh 
1993 sehingga 1997, kerajaan berjaya mengurangkan hutang langsung daripada RM95.9 
bilion pada 1993 kepada RM89.9 bilion pada 1997 berikutan lebihan fiskal dalam kedudukan 
kewangan tahunan. 



MALAYSIA DEWAN RAKYAT PARLIMEN KEEMPAT BELAS PENGGAL KEDUA MESYUARAT KETIGA Rabu, 30 Oktober 2019 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat]. JAWAPAN-JAWAPAN LISAN BAGI PERTANYAAN-PERTANYAAN. Tuan Jonathan bin Yasin [Ranau]: Selamat pagi Tuan Yang di-Pertua. Bersama- sama dengan kita pada pagi hari ini Tuan Yang di-Pertua, adalah daripada Sekolah Menengah Sains Selangor, Cheras. Marilah kita alu-alukan kehadiran mereka bersama-sama kita pada pagi hari ini. [Tepuk] Tuan Yang di-Pertua: Selamat datang ke Parlimen ya. 1. Tuan Jonathan bin Yasin [Ranau] minta Menteri Kewangan menyatakan, berapakah simpanan rizab negara, jumlah pendapatan dan perbelanjaan negara pada tahun 2018. Menteri Kewangan [Tuan Lim Guan Eng]: Terima kasih Tuan Yang di-Pertua, terima kasih soalan yang dikemukakan oleh Yang Berhormat daripada Ranau. Tuan Yang di- Pertua, pada 2018, rizab antarabangsa Malaysia berjumlah RM419.6 bilion atau USD101.4 bilion, adalah memadai untuk membiayai 7.4 bulan import tertangguh dan satu kali jumlah hutang luar negeri jangka pendek. Mengikut perangkaan terbaru, pada 15 Oktober 2019, rizab antarabangsa Malaysia telah meningkat kepada RM432.7 bilion atau USD103.3 bilion iaitu memadai untuk membiayai 7.6 bulan import tertangguh dan 1.1 kali jumlah hutang luar negeri jangka pendek. Sementara itu pada tahun 2018, jumlah hasil Kerajaan Persekutuan adalah sebanyak RM232.9 bilion, manakala bagi perbelanjaan Kerajaan Persekutuan pula adalah sebanyak RM287.1 bilion yang merangkumi perbelanjaan mengurus sebanyak RM231 bilion dan perbelanjaan pembangunan sebanyak RM56.1 bilion. Terima kasih. Tuan Jonathan bin Yasin [Ranau]: Terima kasih Tuan Yang di-Pertua. Soalan kedua saya ialah oleh kerana hutang negara telah bertambah sejak Kerajaan Pakatan Harapan telah memerintah, sama ada hutang itu kerana pinjaman baharu yang dibuat kerajaan atau tanggungan lalu di bawah kerajaan yang lalu yang kini menjadi hutang, apakah kerajaan mempunyai cara-cara untuk mendapatkan pendapatan baharu untuk mengurangkan hutang negara? Jika ada, bagaimana caranya? Tuan Lim Guan Eng: Terima kasih soalan tambahan daripada Yang Berhormat Ranau yang begitu khusus sekali. Tuan Yang di-Pertua, hutang langsung Kerajaan Persekutuan hanya dapat dikurangkan sekiranya kedudukan kewangan Kerajaan Persekutuan mempunyai lebihan selepas menampung perbelanjaan pembangunan. Lebihan ini akan digunakan untuk membiayai hutang langsung dan kerajaan tidak perlu membuat pinjaman. Sebagai contoh, sebagaimana yang kita tahu sepanjang tempoh 1993 sehingga 1997, kerajaan berjaya mengurangkan hutang langsung daripada RM95.9 bilion pada 1993 kepada RM89.9 bilion pada 1997 berikutan lebihan fiskal dalam kedudukan kewangan tahunan.